Държавен вестник, бр. 22, 2005 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  22
(6) При отстраняване на нередовностите в
сроковете по ал. 1 и 3 процедурата за категори-
зиране продължава по реда на чл. 8.
Чл. 10. (1) Експертната комисия по катего-
ризация на туристически обекти с обикновено
мнозинство от присъстващите членове взема
решение за създаване на експертни работни
групи за проверка на място за съответствието
на ски пистата с минималните задължителни
изисквания към ски пистата, определени в при-
ложения № 1 и 3.
(2) В експертните работни групи по ал. 1
могат да бъдат включени и експерти, избрани
чрез конкурс, които не са служители във ведом-
ствата по чл. 9а, ал. 5 от Закона за туризма.
Външните експерти работят по граждански
договор.
(3) Конкурсът се обявява от изпълнителния
директор на Агенцията по туризъм чрез цент-
ралния или местния печат. Обявлението за
конкурса трябва да съдържа:
1. мястото и характера на работа и изисква-
нията за длъжността;
2. начина за провеждане на конкурса;
3. необходимите документи, мястото и сро-
ка за подаването им.
(4) Експертните работни групи по ал. 1 се
състоят от председател и членове, определе-
ни от Експертната комисия по категоризация
на туристически обекти за всеки конкретен
случай.
(5) Проверките на място се извършват от
експертните работни групи по ал. 1 в състав най-
малко от трима души. За проверките на място
експертните работни групи съставят констати-
вен протокол, който съдържа предложение за
определяне или за отказ за определяне катего-
рията на ски пистата.
(6) Освен предложението по ал. 5 констатив-
ният протокол съдържа:
1. имената на съставителя и длъжността му;
2. дата и място на извършената проверка;
3. правно основание за съставянето му;
4. описание на съответствията и несъот-
ветствията с изискванията за определяне на
категория;
5. предписания и срок за отстраняване
на констатираните несъответствия (ако има
такива);
6. наименование и седалище на заявителя
или на упълномощеното от него лице;
7. имената и точните адреси на свидетелите;
8. обяснения и/или възражения на проверя-
ваното лице;
9. имената и подписите на всички проверя-
ващи;
10. имената и подпис на заявителя или на
упълномощеното от него лице, при отказ от
негова страна—на един свидетел.
(7) При констатиране на несъответствия с
изискванията, за които се допускат предписа-
ния, определени в приложение № 1, експерт-
ните работни групи дават задължителни пред-
писания за отстраняването им, като срокът
за тяхното изпълнение не може да надвиша-
ва 30 дни.
(8) При констатиране на несъответствия с
изискванията, за които не се допускат предпи-
сания, експертните работни групи предлагат
отказ за определяне на категория.
(9) Обясненията и/или възраженията на за-
явителя по констативния протокол по ал. 5 се
отразяват при подписването му на място или
се представят писмено на Експертната коми-
сия по категоризация на туристически обекти
в 3-дневен срок от извършване на проверката.
(10) Председателите на експертните работ-
ни групи в 14-дневен срок от извършване на
проверката на място въз основа на констатив-
ния протокол изготвят доклад до Експертната
комисия по категоризация на туристически
обекти, който съдържа предложение за опреде-
ляне или за отказ за определяне категория на
ски пистата.
Чл. 11. Ски пистите се категоризират в след-
ните категории:
1. зелена—за начинаещи;
2. синя—лека писта;
3. червена:
а) средна писта;
б) трудна (черна) писта.
Чл. 12. Определянето на категорията на ски
писта се извършва в срок 3 месеца от датата на
откриване на процедурата за категоризиране със
заповед на министъра на икономиката.
Чл. 13. (1) Определянето на категорията на
ски писта се извършва при наличие на съответ-
ствие с минималните задължителни изисква-
ния по чл. 4.
(2) При определяне на категорията и при
осъществяване на последващ контрол за съот-
ветствие с определена вече категория на ски
писта освен зимната експлоатация на туристи-
ческия обект се взема предвид и лятната му
експлоатация (от 1 май до 30 ноември).
(3) За съответствие с минималните задъл-
жителни изисквания за обезопасеност лятната
експлоатация на ски пистите задължително
включва следните дейности, свързани с рекул-
тивация на терена: затревяване, изграждане на
отводнителни канали, противоерозионни мер-
ки, както и редовно отстраняване на камъни,
скални парчета, дънери, дупки, ръбове, вълно-
образни места и други неравности, причинени
от порои и ерозия.
(4) Минималните задължителни изисквания
за обезопасеност и информационна обезпече-
ност на ски пистите задължително включват и
поставянето на видно място в обекта, както и в
средствата за подслон и местата за настанява-
не, разположени в непосредствена близост до
съответната писта, на задължителни правила
за безопасно поведение на туристите скиори,
определени в приложение № 3.